Po mojymu Janina Zoch
Dostoł moj synek stary komputer
Jo przezywała ze to darymny futer
Wiela tyn klamor miejsca zabiere
A wiela tyn pieron sztromu zeżere
W doma larmo bo kożdy chce siedzieć
Na jakoś NK zdjyncia łobejrzeć
Jo tak po izbie ze szmatom łaża
Nikedy tyż tam swoj nochol wsadza
Dziecka mi eklarowali co i jak
No i zaczło sie zy mnom tak
Budza sie w nocy i lunatykuja
Siadom na kompa i coś tam wpisuja
Stowom wczas rano, robia se kawa
I gibko na kompa, to fajno zabawa
Dziecka prziłażom niy ma łobiadu
Bo mama zaś siedzi na gadu-gadu
Godajom do mie, jo nic niy słysza
Bo jednym ciyngym do kogoś pisza
Siedza po cołkich nocach no i dniach
Aż dzieci wielgi łogarnio strach
Muszymy przeca tyn komp wywalić
Żeby ta naszo matka łocalić
Łona już chyba ptoka dostała
Żeby tak sztrom i czas marnowała
Wziynli popsuli w kont postawiyli
Poleku łod tego mie wylyczyli
Mioł zaś synek dostać komputer
Ale łodmowioł- darymny futer.
autor:Janina Żoch
szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn pol_Latn szl_Latn bos_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn deu_Latn